Kazan'

**Kazan**' (, ) om kudenz' surtte millionerlidn, lidnümbrik da järed raudtesol'm Venämas. Se om Tatarstanan Tazovaldkundan administrativine keskuz da kaikiš suremb lidn.

## Istorii
Ezmäižen kerdan lidn mainitase kirjutadud purtkiš vl 1391. Vozil 1438−1552 Kazan' oli Kazanin hankundan pälidnan. Vl 2005 oigetihe Kazanin olendan tuhant voz'päiväd.

Kazan' šingotase mašinansauvomižel (koume aviategint), himižel i kivivoinhimižel sarakoil, sömtegimištol, turizmal (3,5 mln turistoid vl 2019), bankoil.

## Geografijan andmused

Lidn sijadase Kazank-jogen molembil randoil sen Volgha lanktendan sijas, Volgan hural randal, 60 metrad valdmeren pindan päl keskmäižel korktusel. Matkad Moskvhasai om 820 km päivlaskmha orhal.

Klimat om ven kontinentaline. Suvine i päivlaskmaine tulleid enambištudas. Voden keskmäine lämuz om +5,1 C°, kezakun-elokun +18,3..+20,5 C°, tal'vkun-uhokun −8,0..−10,0 C°. Ekstremumad oma −46,8 C° (viluku) i +39,0 C° (heinku, eloku). Kezaaigan minimum om −1,4 C° (kezaku), tal'vaigan maksimum om +6,1 C° (tal'vku). Ei voi panda halad heinkus-elokus (elokun minimum om +1,0 C°). Paneb sadegid 563 mm vodes, enamba kezakus-elokus (60..67 mm kus), vähemba uhokus-sulakus (30..34 mm kus).

## Tobmuz

Kazan' om lidnümbrikon üks'jäižeks eländpunktaks. Lidn jagase seičemeks administrativižeks rajonaks. Severziden-se rajoniden administracijad oma ühthižed, kaik nell' om niid, sen ližaks vanhan lidnan ičeze administracii radab.

## Eläjad
Vn 2010 kaiken Venäman rahvahanlugemižen mödhe Kazan'-lidnan eläjiden lugu oli 1,143,535 ristitud. Kaikiš suremb lidnan ristitišt om nügüd'. Enamba 1,7 mln ristituid elädas lidnaglomeracijas (2022).

Rahvahad (vn 2010 rahvahanlugemine, enamba 0,3 %): venälaižed — 48,5 %, totarlaižed — 47,4 %, čuvašalaižed — 0,8 %, ukrainalaižed — 0,4 %, marilaižed — 0,3 %, toižed rahvahad — 2,3 %, rahvahuden ozutandata — 0,3 %.

## Transport
Tähäsai kaikiš populärižemb kundaline transport om avtobusad, ned ottas kaikiden passažoroiden nell' videndest. Trolleibusad, tramvaid, kiruhtramvaid, ezilidnelektrojonused da taksid oma kundaližtransportaks mugažo. Kazanin metro om rados vspäi 2005 (vl 2015: üks'jäine jono kümnenke stancijanke, 15,8 km raudted).

Kaik kaks' päraudtestancijad, nell' avtobusstancijad, jogistancii i jogiport oma lidnas. Ümbäravtote i avtotesild Volgas päliči oma saudud.

Rahvahidenkeskeine civiline Kazan'-lendimport Gabdulla Tukain nimed (, *КЗН / KZN / UWKD*, 3,8 mln passažiroid vl 2021) sijadase kaks'kümnes kudes kilometras suvipäivnouzmha lidnan keskuzpalaspäi. Se tegeb reisid Venämadme da Keskuzazjian maihe, mugažo čarterreisid Venäman turistoiden navedijoihe verhiže maihe. Om erasid il'mteid Tatarstanan-ki järedoihe lidnoihe. Sen ližaks, viž penembid lendimportad oma avaitud lidnas da sen ümbrištos: Borisoglebskoje (Kazanin aviategimen kodvport), Judino (Kazanin punolendimiden tegimen kodvport), Kurkači i Višnövk (sportaviacii i ühthižen kävutandan), privatine Karaiševo-lendimport.

## Galerei

Мэрия Казани.JPG|Lidnan merii (2014)
Kazan Center from Fizkorpus.jpg|Kazanin lidnankeskuz Kremlinke tagamal (2003)
Мечеть Кул Шариф - вид с башни.jpg|«Kul Šarif»-pämečet' Kremliš, vn 2016 nägu
Kazansky Bogoroditsky Monastery (2020-09-02) 11.jpg|Kazanin Jumalanmaman mez'jumalankodi, vn 2020 nägu
Volga River. Temple of All Religions P8150028 2200.jpg|Kaikiden religijoiden pühäpert', vn 2017 nägu
Административное здание и проходные КМПО (г. Казань, 17 мая 2011 г.).JPG|Kazanin likutimensauvomižen tegimištoline ühtelmaz (kontor i tulend, 2011)
Kazan IT-Park in 2015.jpg|IT-park vl 2015
Научная библиотека имени Н.И. Лобачевского.jpg|Kazanin (Volgaveren) federaližen universitetan tedokirjišt Nikolai Lobačevskijan nimed (2020)
Театр имени Камала.jpg|Tataran valdkundaline akademine teatr Galiasgar Kamalan nimed (2009)
Kazan. Puppet theater P8111949 2200.jpg|Tataran valdkundaline «Ekijat»-tätüteatr (2017, *Sarn*)
View on the Kazan Arena.jpg|«Ak Bars Arena» (2018, vll 2013−2019 «Kazan' Arena»)
Korston Hotel&Mall Kazan 3.jpg|«Korston»-moll i adivpert' (2013)
Rachport.jpg|Jogivagzal vl 2010
Привокзальная площадь аэропорта Казань.JPG|*Kazan' *-lendimportan terminalad vl 2014
Kazan-train-station-7407.jpg|*Kazan'-Passažirine*-päraudtestancii vl 2007


## Tetabad sündnuded
* Al'bert Asadullin (sünd. 1948) — Nevondkundaližen Ühtištusen i Venäman pajatai.
* Čulpan Hamatova (sünd. 1975) — totarlaine naine, Venäman aktris, TV-vedai, kundan šingotai.
* Gajaz Ishaki (sünd. 1878 − kol. 1954) — oli totarlaine kirjutai da politik.
* MakSim (Marina Abrosimova) (sünd. 1983) — venälaine pajatai.
* Födor Šaläpin (sünd. 1873 − kol. 1938) — oli venälaine operan pajatai.

## Homaičendad


## Irdkosketused
* Kazan'-lidnan tobmuden portal (''kzn.ru'').